ওয়ার্ল্ড ব্যাংকের ঋণ নেওয়ার ব্যাপারে তাজউদ্দীন একেবারেই উৎসাহী ছিলেন না। প্রথম দিকে তিনি এমন ঘোষণাও দিয়েছিলেন যে, বাংলাদেশ আমেরিকার কাছ থেকে কোনো সাহায্য নেবে না। ওয়ার্ল্ড ব্যাংক সম্পর্কে তার অনাগ্রহের একাধিক কারণ ছিল বলে আমরা ধারণা করতে পারি। প্রথমত ওয়ার্ল্ড ব্যাংক মানেই আমেরিকা; ১৯৭২ সালে ওই ব্যাংকের প্রেসিডেন্ট ছিলেন রবার্ট ম্যাকনামারা, মার্কিন প্রতিরক্ষামন্ত্রী হিসাবে ভিয়েতনামের যুদ্ধের স্থপতিদের যিনি ছিলেন পুরোধা; তাজউদ্দীনের পক্ষে তাই ওয়ার্ল্ড ব্যাংক বা ম্যাকনামারা অনুরাগী হবার কারণ ছিল না। অনাগ্রহের মূলে সম্ভবত অন্য দু’টি কারণও ছিল। একটি হলো একাত্তরের যুদ্ধে আমেরিকার শত্র“তা। অপরটি বাংলাদেশ কারো তাঁবেদার হবে না, নিজের পায়ে দাঁড়াবে, তাজউদ্দীনের এই ঘোষিত নীতি; যাকে স্বপ্নও বলা চলে।